CELEX: 62015CA0005
Language: hu
Date: 2016-04-07 00:00:00
Title: C-5/15. sz. ügy: A Bíróság (tizedik tanács) 2016. április 7-i ítélete (a Gerechtshof Amsterdam [Hollandia] előzetes döntéshozatal iránti kérelme) – AK (*) kontra Achmea Schadeverzekeringen NV, Stichting Achmea Rechtsbijstand (Előzetes döntéshozatal – Jogvédelmi biztosítás – 87/344/EGK irányelv – A 4. cikk (1) bekezdése – A biztosított általi szabad ügyvédválasztás – Bírósági vagy közigazgatási eljárás – Fogalom – Ellátás engedélyezésének megtagadásával szemben benyújtott panasz)

13.6.2016   
               
               
                  HU
               
               
                  Az Európai Unió Hivatalos Lapja
               
               
                  C 211/18
               
            
         A Bíróság (tizedik tanács) 2016. április 7-i ítélete (a Gerechtshof Amsterdam [Hollandia] előzetes döntéshozatal iránti kérelme) –  AK (*1) kontra Achmea Schadeverzekeringen NV, Stichting Achmea Rechtsbijstand
         (C-5/15. sz. ügy) (1)
         
         ((Előzetes döntéshozatal - Jogvédelmi biztosítás - 87/344/EGK irányelv - A 4. cikk (1) bekezdése - A biztosított általi szabad ügyvédválasztás - Bírósági vagy közigazgatási eljárás - Fogalom - Ellátás engedélyezésének megtagadásával szemben benyújtott panasz))
         (2016/C 211/22)
         Az eljárás nyelve: holland
         
            A kérdést előterjesztő bíróság
         
         Gerechtshof Amsterdam
         
            Az alapeljárás felei
         
         
            Felperes: AK (*1)
         
         
            Alperesek: Achmea Schadeverzekeringen NV, Stichting Achmea Rechtsbijstand
         
            Rendelkező rész
         
         A jogvédelmi biztosítással kapcsolatos törvényi, rendeleti és közigazgatási rendelkezések összehangolásáról szóló, 1987. június 22-i 87/344/EGK tanácsi irányelv 4. cikke (1) bekezdésének a) pontját úgy kell értelmezni, hogy a „közigazgatási eljárás” e rendelkezésben szereplő fogalma alá tartozik az az állami szerv előtt folyamatban lévő panasztételi szakasz, amelynek során az állami szerv bírói úton megtámadható határozatot hoz.
         
            (*1)  Törölt vagy áthelyezett információ a személyes és/vagy bizalmas jellegű adatok védelme érdekében.
         
            (1)  HL C 107., 2015.3.30.